**NÁRODNÁ RADA SLOVENSKEJ REPUBLIKY**

**VII. volebné obdobie**

## Návrh

## Zákon

**z ...................2016,**

**ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení zákona č. 369/1990 Zb. o obecnom zriadení v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 139/1982 Zb., zákona č. 103/1990 Zb., zákona č. 262/1992 Zb., zákona Národnej rady Slovenskej republiky č. 136/1995 Z. z., zákona Národnej rady Slovenskej republiky č. 199/1995 Z. z., nálezu Ústavného súdu Slovenskej republiky č. 286/1996 Z. z., zákona č. 229/1997 Z. z., zákona č. 175/1999 Z. z., zákona č. 237/2000 Z. z., zákona č. 416/2001 Z. z., zákona č. 553/2001 Z. z., nálezu Ústavného súdu Slovenskej republiky č. 217/2002 Z. z., zákona č. 103/2003 Z. z., zákona č. 245/2003 Z. z., zákona č. 417/2003 Z. z., zákona č. 608/2003 Z. z., zákona č. 541/2004 Z. z., zákona č. 290/2005 Z. z., zákona č. 479/2005 Z. z., zákona č. 24/2006 Z. z., zákona č. 218/2007 Z. z., zákona č. 540/2008 Z. z., zákona č. 66/2009 Z. z., zákona č. 513/2009 Z. z., zákona č. 118/2010 Z. z., zákona č. 145/2010 Z. z., zákona č. 547/2010 Z. z., zákona č. 408/2011 Z. z., zákona č. 300/2012 Z. z., zákona č. 180/2013 Z. z., zákona č. 219/2013 Z. z., zákona č. 368/2013 Z. z., zákona č. 314/2014 Z. z., zákona č. 293/2014 Z. z., zákona č. 154/2015 Z. z. a zákona č. 247/2015 Z. z. sa mení a dopĺňa takto:

1. Za § 13 sa vkladá § 13a, ktorý znie:

„**§ 13a**

Okrem územnoplánovacích podkladov sú stavebné úrady a stavebníci povinní dodržiavať aj všeobecne záväzné nariadenia obce o regulácii umiestňovania reklamných stavieb v obci podľa osobitného predpisu.1ea)“.

Poznámka pod čiarou k odkazu 1ea znie:

„1ea) § 4 ods. 3 písm. t) zákona č. 369/1990 Zb. o obecnom zriadení v znení zákona č. ......./2016 Z. z.“.

1. V § 58a ods. 2 sa slová „písm. b) a c)“ nahrádzajú slovami „písm. c) a d)“.
2. V § 60 ods. 1 a ods. 2 písm. d) sa za slová „územného rozhodnutia“ vkladajú slová „alebo všeobecne záväzného nariadenia obce o regulácii umiestňovania reklamných stavieb v obci“.
3. V § 62 ods. 1 sa za písmeno a) vkladá nové písmeno b), ktoré znie:

„b) či je reklamná stavba v súlade so všeobecne záväzným nariadením obce o regulácii umiestňovania reklamných stavieb; ak také všeobecne záväzné nariedenie obec prijala,“.

Doterajšie písmená b) až e) sa označujú ako písmená c) až f).

1. V § 62 ods. 2 sa slová „písm. b)“ nahrádzajú slovami „písm. c)“.
2. V § 66 ods. 4 písm. h) slová „písm. d)“ nahrádzajú slovami „písm. e)“.
3. V § 88 sa odsek 1 dopĺňa písmenom e), ktoré znie:

„e) reklamnej stavby, ktorej umiestnenie je v rozpore so všeobecne záväzným nariadením obce o regulácii umiestňovania reklamných stavieb v obci.“.

1. V poznámke pod čiarou k odkazu 11 sa vypúšťajú slová „o obecnom zriadení“.
2. V § 138 sa za odsek 2 vkladá nový odsek 3, ktorý znie:

„(3) Obce, ktoré všeobecne záväzným nariadením regulujú umiestňovanie reklamných stavieb, na ktoré sa vyžaduje podľa tohto zákona ohlásenie alebo stavebné povolenie, poskytujú bezodkladne stavebnému úradu informáciu o obsahu všeobecne záväzného nariadenia, jeho zmenách a zrušení. Ustanovenie prvej vety sa nevzťahuje na obce, ktoré sú stavebným úradom, ktorý vo veci rozhoduje.“.

Doterajší odsek 3 sa označuje ako odsek 4.

**Čl. II**

Zákon č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., uznesenia Ústavného súdu Slovenskej republiky č. 239/2014 Z. z., zákona č. 125/2015 Z. z. a zákona č. 447/2015 Z. z. sa dopĺňa takto:

V § 4 sa odsek 3 dopĺňa písmenom t), ktoré znie:

„t) reguluje umiestňovanie reklamných stavieb v obci, pričom môže vymedziť územia v zastavanej časti obce, v ktorých umiestňovanie takýchto stavieb zakáže.“.

**Čl. III**

Tento zákon nadobúda účinnosť 1. januára 2017.